**Protokol ravnanja in ukrepanja v primeru okužbe z virusom SARS-CoV-2 ali stika z okuženo osebo**

1. Protokol ravnanja temelji na [Navodilih visokošolskim zavodom in študentskim domovom ob sumu ali potrjenem primeru okužbe s SARS-CoV-2 v zavodu](https://www.nijz.si/sites/www.nijz.si/files/uploaded/epidemioloska_navodila_za_visokosolske_za_vode_in_studentske_domove_v.1.pdf), ki jih je izdal NIJZ.
2. **Ravnanje ob primeru pozitivnega hitrega antigenskega testa (HAGT) ali samotesta**:

oseba ostane doma in se izolira ter o pozitivnem rezultat HAGT/samotesta obvesti izbranega osebnega zdravnika, ki osebo napoti na potrditveni test s PCR metodo (do rezultatov potrditvenega testa s PCR metodo oseba ostane v izolaciji);

če je rezultat PCR testa negativen, ni nadaljnjih ukrepov, oseba lahko obiskuje VŠZ;

če je rezultat PCR testa pozitiven, oseba obvesti izbranega osebnega zdravnika, ki odredi izolacijo;

če je rezultat PCR testa pozitiven, oseba obvesti tudi fakulteto:

**zaposleni**: obvestijo predstojnika oziroma predstojnico oddelka ali vodjo strokovne službe in Službo za varnost in zdravje pri delu ([tomaz.flis@ff.uni-lj.si](mailto:tomaz.flis@ff.uni-lj.si));

**študentke in študenti**: obvestijo tajništvo oddelka in Službo za varnost in zdravje pri delu ([tomaz.flis@ff.uni-lj.si](mailto:tomaz.flis@ff.uni-lj.si));

obvestilo naj obsega:

ime in priimek (za študentke in študente še vpisna številka),

oddelek ali ime organizacijske enote,

datum potrjene okužbe s PCR testom,

datum pozitivnega HAGT ali samotesta,

datum, ko je oseba razvila simptome okužbe,

datum, ko je bila oseba nazadnje prisotna v prostorih fakultete,

imena predmetov, ki jih je študent oziroma študentka obiskoval/a v obdobju kužnosti (glej točko 3 – obdobje kužnosti).

ukrepanje VŠZ se prične po pozitivnem rezultatu potrditvenega testa s PCR metodo.

1. **Obdobje kužnosti** je definirano glede na prisotnost simptomov ali znakov bolezni okužbe:

pri simptomatski osebi: 2 dni pred pojavom simptomov,

pri asimptomatski osebi: 2 dni pred odvzemom vzorca s HAGT/samotesta ali PCR metodo.

1. **Opredelitev visokorizičnih tesnih kontaktov** (VRK):

|  |  |  |
| --- | --- | --- |
| **Kriterij** | **Odgovor** | |
| Osebe, ki bivajo v skupnem gospodinjstvu | Da | Ne |
| Neposredni stik na razdalji manj kot 2 metra več kot 15 minut | Da | Ne |
| Drug fizični stik ali stik z izločki (rokovanje, objemanje, uporaba skupnih predmetov) | Da | Ne |
| Bivanje v zaprtem prostoru več kot 15 minut (skupno gospodinjstvo, pisarna, predavalnica, čakalnica v zdravstveni ustanovi, skupna malica, druženje pri isti mizi…)\* | Da | Ne |
| Potovanje v istem prevoznem sredstvu na razdalji manj kot 2 metra | Da | Ne |

Če vsaj na en kriterij odgovorite z DA, se osebo opredeli kot VRK.

\* Zaposlenim, ki so bili v prostoru, v katerem je bil okuženi študent oziroma študentka, ni treba v karanteno, če so upoštevana higienska priporočila, vključno s prezračevanjem, in izpolnjeni naslednji pogoji:

zaposleni je ves čas pravilno uporabljal kirurško masko ali masko z višjo stopnjo zaščite,

ves čas vzdrževal medosebno razdaljo najmanj 2 m do študentov in

čas izpostavljenosti, to je čas, ko so bili študenti in zaposleni skupaj, ne presega 45 minut v obdobju kužnosti.

V primeru, da navedeni pogoji niso bili izpolnjeni, zaposleni ne predstavlja izjeme za karanteno na domu.

V primeru, da je okužen zaposleni in je ta izvajal vse zgoraj navedene pogoje, študentkam in študentom, ki jih je poučeval, tudi ni potrebno v karanteno na domu. Če zaposleni vseh zgoraj naštetih pogojev ni izvajal, se predlaga karantena na domu za vse študentke in študente, ki jih je poučeval. Izjema velja tudi za individualni pouk, če se je 45 minut upoštevala priporočena razdalja.

1. **Ukrepanje v primeru, da je oseba prepoznana kot visoko rizični kontakt:**

**Cepljene osebe** (polno cepljene osebe z vsemi predvidenimi odmerki PO vzpostavitvi zaščite po zadnjem odmerku): **Nadaljnje ukrepanje ni potrebno, osebe se lahko udeležijo obveznosti**. Oseba naj se samoopazuje. V primeru minimalnih simptomov ali znakov okužbe zgornjih dihal naj kontaktirajo osebnega zdravnika in se do odločitve zdravnika samoizolirajo.

**Prebolevniki** (osebe, ki so bolezen prebolele v zadnjih 180 dneh in je bila okužba dokazana s testom PCR): **Nadaljnje ukrepanje ni potrebno, osebe se lahko udeležijo obveznosti.**Oseba naj se samoopazuje. V primeru minimalnih simptomov ali znakov okužbe zgornjih dihal naj kontaktirajo osebnega zdravnika in se do odločitve zdravnika samoizolirajo.

**Osebe, ki niso cepljene, ali prebolevniki.** Če so bile take osebe v stiku z okuženo osebo v obdobju kužnosti in so bile v visoko rizičnem kontaktu (VRK), bo epidemiološka služba zanje predlagala karanteno na domu, ki traja 10 dni od dneva zadnjega stika. **Do kontakta in presoje epidemiološke službe se takim osebam predlaga samoizolacijo, dela in študijskega procesa v prostorih fakultete naj se ne udeležijo** in naj o tem obvestijo nadrejenega, oddelek in Službo za varnost in zdravje pri delu. O potrebi po karanteni bo odločila epidemiološka služba.

1. **Ravnanje in obveščanje v primeru potrditve okužbe:**

Izvajalke in izvajalci vodijo seznam prisotnih pri organiziranih oblikah študijskega procesa (obvezno za vaje in seminarje, priporočljivo za predavanja), in sicer tako, da na seznam »Študent pri predmetu«, ki ga izpišejo iz VISa, vsakokrat dodajo:

ime predmeta,

datum izvedbe,

čas izvedbe (od–do),

prostor izvedbe.

Seznam še isti dan po izvedbi po e-pošti posredujejo v tajništvo oddelka.

**Predavanja:**

Tajništvo oddelka v sodelovanju s Službo za varnost in zdravje pri delu vsem študentkam in študentom pošlje sporočilo o pojavu okužbe (sporočilo – predavanja).

**Seminarji/vaje:**

Tajništvo oddelka/vodja strokovne službe v sodelovanju s Službo za varnost in zdravje pri delu pripravi seznam VRK v predpisani obliki (excel obrazec). Zajame se vse študentke in študente/zaposlene, ki so bili z okuženo osebo v času njene kužnosti.

Študentke in študenti so bili pozvani, da za potrebe hitrejšega odzivanja na okužbe na podlagi prostovoljne osebne privolitve posredujejo informacijo, ali predstavljajo izjemo od karantene. Če podatka nimamo, se v excel seznamu VRK to polje pusti prazno.

Služba za varnost in zdravje pri delu posreduje seznam na epidemiološko službo NIJZ.

Tajništva oddelkov (za študentke in študente in zaposlene na oddelku) oziroma Služba za varnost in zdravje pri delu (za ostale zaposlene) osebam s seznama VRK po elektronski pošti pošljejo sporočilo (sporočilo – seminarji in vaje).

1. **Izvedba študijskega procesa po potrditvi okužbe:**

|  |  |  |  |  |  |
| --- | --- | --- | --- | --- | --- |
|  | izjema od karantene: | ni izjeme od karantene: | izjema od karantene: | ni izjeme od karantene: | **Študijski proces…** |
| **okužen izvajalec** | **več kot polovica študentov\*** | **več kot polovica študentov\*** | **izvajalec** | **izvajalec** |
| ✓ |  |  |  |  | …se nadaljuje po urniku v prostorih fakultete, izvajalec predava od doma (če to dopušča zdravstveno stanje okuženega, sicer izvedba odpade). |
|  | ✓ |  | ✓ |  | …se nadaljuje po urniku, izvajalec predava v prostorih fakultete. |
|  |  | ✓ | ✓ |  | …se izvede po urniku, omogoči se lahko tudi spremljanje na daljavo brez možnosti sodelovanja, izvajalec predava v prostorih fakultete. |
|  | ✓ |  |  | ✓ | …se izvede po urniku, omogoči se lahko tudi spremljanje na daljavo brez možnosti sodelovanja, izvajalec predava od doma, ali pa se izvede na daljavo. |
|  |  | ✓ |  | ✓ | …se izvede po urniku, omogoči se lahko tudi spremljanje na daljavo brez možnosti sodelovanja, izvajalec predava od doma, ali pa se izvede na daljavo. |

\*vpisanih pri predmetu

Ljubljana, 15. 11. 2021